150 Jurnalul Oficial al Uniunii Europene 13Jvol. 38 3200200840 25.10.2002 JURNALUL OFICIAL AL COMUNITĂȚILOR EUROPENE L 287/40 DECIZIA COMISIEI din 23 octombrie 2002 privind adoptarea listei unităților din țări terţe, autorizate pentru iradierea produselor alimentare [notificată cu numărul C(2002) 3994] (Text cu relevanță pentru SEE) (2002/840/CE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Directiva 1999/2/CE a Parlamentului European și a Consiliului din 22 februarie 1999 de apropiere a legislațiilor statelor membre privind produsele și ingredientele alimentare tra- tate cu radiații ionizante (!), în special articolul 9 alineatul (2), întrucât: (1) În conformitate cu Directiva 1999/2/CE, un produs ali- mentar tratat cu radiații ionizante poate fi importat dintr-o țară terță numai cu condiția să fi fost tratat într-o unitate de iradiere autorizată de Comunitate. (2) Comisia a primit o cerere de autorizare din partea a trei unități de iradiere din Africa de Sud și a unei unități din Ungaria, prin intermediul autorităților competente ale acestora. Experții Comisiei au inspectat unitățile de iradiere respective pentru a controla dacă acestea sunt în conformitate cu cerințele Directivei 1999/2/CE, în special dacă supravegherea oficială garantează îndeplinirea cerin- țelor de la articolul 7 din directiva respectivă. (3) Unitățile din Africa de Sud și Ungaria sunt în conformitate cu majoritatea cerințelor Directivei 1999/2/CE. Autorită- țile competente sud-africane și ungare au tratat în mod () JOL66,13.3.1999, p. 16. adecvat deficiențele constatate de Comisie. Este necesar ca lista care urmează să fie aprobată prin prezenta decizie să fie supusă unei revizuiri periodice. (4) Măsurile prevăzute de prezenta decizie sunt în conformitate cu avizul Comitetului permanent pentru lanţul alimentar și sănătate animală, ADOPTĂ PREZENTA DECIZIE: Articolul 1 Lista unităţilor de iradiere autorizate, în înțelesul articolului 9 alineatul (2) din Directiva 1999/2/CE, este indicată în anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 23 octombrie 2002. Pentru Comisie David BYRNE Membru al Comisiei